kardosdrur/scandi-wiki huggingface dataset:
Anders Retzius

Anders Adolf Retzius (født 13. oktober 1796 i Lund, død 18. april 1860 i Stockholm) var en svensk anatom og antropolog. Retzius var søn af naturforskeren Anders Jahan Retzius, sønnesøn af lægen Nils Retzius og broder til den ansete læge i Stockholm Magnus Christian Retzius. Han var far til Gustaf Retzius.

Retzius studerede i Lund og senere i København, hvor han navnlig lagde sig efter sammenlignende anatomi under Jacobson og Reinhardt senior. Han tog doktorgraden i Stockholm i 1819 og blev 1821 lærer ved veterinærskolen der. Fra 1824 til sin død var han knyttet til Det Karolinske Institut, hvis bærende kraft han var i en menneskealder, og som han udviklede til en medicinsk læreanstalt af høj rang; 1835 grundlagde han dets anatomisk-fysiologiske samlinger.

Skaber af antropologien 

Ved siden af sin virksomhed som professor i anatomi udfoldede Retzius en meget betydelig produktivitet som forsker; hans egentlige område var den sammenlignende anatomi, som skylder ham en lang række vigtige opdagelser og undersøgelser, men mest kendt er han blevet som skaber af den moderne antropologi. 

Et af hans første arbejder i denne retning var en indgående og fældende kritik af frenologien; derefter kom han på foranledning af Sven Nilsson ind på studiet af svenskernes hovedform og holdt på Naturforskermødet i Stockholm 1842 et epokegørende foredrag om Formen af Nordboernes Kranier, der vakte stor opsigt og blev oversat på flere sprog. Det banebrydende i dette arbejde var indførelsen af en sondring mellem kortskallede og langskallede menneskeracer med benyttelse af forholdet mellem kraniets bredde og længde, en sondring, der hurtig vandt almindelig anerkendelse og fik stor betydning i sin tid. 

Retzius mente, at individets mentale og moralske værdi skulle bestemmes ved at måle individets kranium. Ifølge ham var den europæiske stenalderbefolkning kortskaller, mens de mere progressive bronzefolk var langskaller. Langskallerne stod over kortskallerne i mental formåen. Retzius mente, at der stadig var kortskaller tilbage i Europa, nemlig blandt samerne og finnerne (de var altså at betragte som en laverestående race end den hvide nordiske race, som også Hatt mente i 1940'erne).

Hæder 

Retzius var en af Sveriges betydeligste videnskabsmænd, en fremragende lærer og en usædvanlig repræsentativ personlighed, som gennem sit intime forhold til talrige lærde rundt om i Europa bragte sit lands videnskabelige liv impulser af stor værdi. Hans virksomhed fandt fortjent påskønnelse, såvel hjemme som ude, og talrige lærde selskaber i alle lande optog ham som medlem. Det svenske Lægeselskab anlagde 14 dages sorg ved hans død og rejste ham et mindesmærke foran hovedindgangen til Det Karolinske Institut.

Noter

Eksterne henvisninger 
 

 
 Anders Adolf i Nordisk Familjebok, Uggleupplagan 4. Artikel 

Anatomer fra Sverige
Antropologer fra Sverige
Ansatte ved Karolinska Institutet
Salmonsens
Pluskvamperfektum

Pluskvamperfektum (latin plus quam perfectum tempus 'mere end fuldendt tid') = førdatid, en bøjningsform af verberne. F.eks. han havde stjålet en bil, han var gået sin vej.

Hvor perfektum placerer en handling som forud for nutiden, placerer plusquamperfektum handlingen i fortiden i forhold til en datid. 

Eksempel: Da jeg kom hjem, havde Erik allerede lavet maden færdig.

Her står kom i datid, og havde lavet er førdatid (pluskvamperfektum) og betegner noget, der er afsluttet forud for kom. Der er dermed for førdatid tale om en handling som både blev begyndt og blev sluttet, tidligere i tiden.

Irrealis og potentialis 
På dansk bruges datid og førdatid til at udtrykke noget tænkt, ønsket eller uvirkeligt, hvortil man på en lang række andre sprog anvender den til formålet udtrykte tid i konjunktiv form af verbet/udsagnsordet. Denne form findes ikke på dansk. 

Det uvirkelige (i betydningen ikke-mulige, ikke indtrufne - altså noget uomgængeligt ikke indtruffet) kaldes som tid irrealis.
Det mulige, ofte ønskede, kaldes som tid i stedet potentialis.

Eksempel med irrealis i datid: Hvis jeg var konge, så ... (men jeg er ikke konge... - det var ikke muligt for mig at blive)

Eksempel med irrealis i førdatid: Hvis jeg havde haft penge, havde jeg købt en gave til dig (men det havde jeg ikke på pågældende tidspunkt, og det kunne ikke være anderledes. En umulig hypotese).

Eksempel på potentialis i datid: Kom du blot lidt tidligere i morges, ville du kunne have nået at være med til morgensang.
(tiden i kom og ville kunne er meget unøjagtig på dansk, idet vi faktisk forsøger at udtrykke sammensætningen: havde-du-i-stedet-kommet...ville-du-have-haft-muligheden... Og her anses hypotesen vel at mærke for en absolut mulighed! Måske endda noget ønsket).

Unøjagtigheden i det danske verbum: kom i ovenstående eksempel må ikke forveksles med: Kom du blot tidligere fremover, ville du nemt kunne nå at være med til morgensangen. Her er kom nemlig futurum (om fremtiden). 

Når vi på dansk bruger en datidig/fortidig form om noget ikke-datidigt, svarer det i reglen til brug af konjunktiv på de sprog, hvor konjunktiv stadig findes, f.eks. latin, tysk, fransk, spansk og til dels engelsk.

Af eksempler på engelsk konjunktiv form kan nævnes: If I were a rich man.
Were er her korrekt som konjunktiv form af be, selvom mange især yngre englændere i dag har glemt formen, og ubekymret siger:
If I was rich  (hvilket faktisk endnu er grammatisk forkert).

Grammatik
Amerikanske flådeministre

Amerikanske flådeministre eller United States Secretary of the Navy (SECNAV) er den civile leder af det amerikanske flådeministerium. Posten som flådeminister var en post i præsidentens kabinet frem til 1947, hvor flåde, hær og det nyoprettede luftvåben blev samlet under forsvarsministeriet og forsvarsministeren overtog posten i kabinettet. Posten som flådeminister besættes ved at præsidenten nominerer en kandidat, som skal godkendes af et flertal i Senatet.

Ansvarsområde 
Flådeministeren er ansvarlig for, og har autoritet til at varetage alle flådeministeriets affærer herunder rekruttering, organisation, forsyning, udstyr, træning, mobilisering og demobilisering. Ministeren fører tilsyn med bygning, udrustning og reparation af flådens skibe, udstyr og faciliteter. Ministeren er ansvarlig for udformning og gennemførelse af politikker og programmer, som er i overensstemmelse med nationens sikkerhedspolitik og målsætninger fastlagt af præsidenten og forsvarsministeren.

Flådeministeriet rummer to værn: United States Navy og United States Marine Corps. Når kystbevogtningen opererer som en våbengren i flåden har flådeministeren de samme beføjelser som sikkerhedsministeren har når kystbevogtningen ikke opererer som en del af flåden.

Flådeministeriet 
Flådeministerens kontor og de underordnede embedsmænd kaldes samlet set for flådens sekretariat. Andre medlemmer af sekretariatet er viceflådeministeren Assistant Secretary of the Navy (ASN), flådens jurist, flådens generalauditør, flådens inspektør, lederen af flådens lovgivningskontor og lederen af flådens forskningskontor.

Flådeministre

Kontinentale kongres

Kabinetsminister

Flådeministre i forsvarsministeriet

Referencer

Eksterne henvisninger 

USA's politik
Ingapirca

Ingapirca (navnet er fra quechua og betyder 'inkamur') er et ruinområde med forskellige bygninger fra slutningena af 1400-tallet i Cañarprovinsen i Ecuador. Området ligger ca. i 3200 meters højde.

Ingapirca menes at være anlagt af inkakongen Huayna Capac som byggede det ved en af hovedvejene i inkariget mellem Cuzco og Quito. Området består bl.a. et soltempel, huse og lagerbygninger.

Det meste af området blev meget ødelagt under kolonitiden, men er dog en af Ecuadors vigtigste ruinbyer fra inkariget.

Eksterne henvisninger 

Ecuadors historie
Inkariget
Ruiner
René Tyranski Nielsen

René Tyranski Nielsen født 5. december 1964 er en tidligere dansk atlet.

Tyranski Nielsen var medlem af Odense Freja, han vandt fem danske mesterskaber i højdespring, det første vandt han som 17-årig indendørs 1981. Han er dermed en af de yngste mandlige danske atletikmestre gennem tiderne.
Han deltog i JEM 1983 med en 17. plads som resultat. Karrierens bedste resultat kom på DM 1983 på Lyngby Stadion, hvor han vandt og besejrede Jesper Tørring med et spring på 2,17. Resultatet var dansk junior rekord frem til Janick Klausen sprang 2,20 i 2009.

Tyranski Nielsen uddannede sig til læge på Odense Universitet. Han arbejder i dag som overlæge på privathospitalet Center for Rygkirurgi i Odense. Frem till 2008 var han overlæge i neurokiruri på Odense Universitetshospitals neurokirurgiske afdeling.

Internationale ungdomsmesterskaber 
 1983 JEM Højdespring nummer 17 2,00

Danske mesterskaber 
  1989 Højdespring 2,06
  1988 Danmarksturneringen
  1987 Højdespring 2,09
  1986 Højdespring 2,12
  1986 Højdespring inde 2,15
  1984 Højdespring 2,09
  1983 Højdespring 2,17
  1982 Danmarksturneringen
  1981 Højdespring 2,05
  1981 Højdespring inde 2,03
  1981 Danmarksturneringen
  1980 Danmarksturneringen

Danske rekorder

Juniorrekorder 
 Højdespring: 2,17 23. juli 1983 Lyngby stadion

Personlige rekorder 
 Højdespring: 2,17 (1983)
 110 meter hæk: 15,30 (1987)
 Længdespring: 6,82 (1985)

Eksterne henvisninger 
 iaaf.org – Nielsen Rene Tyranski Biography
 DAF i tal René Tyranski Nielsen 

Atleter fra Odense Freja
Højdespringere fra Danmark
Læger fra Danmark
Gustaf Retzius

Magnus Gustaf Retzius (født 17. oktober 1842 i Stockholm, død 22. juli 1919 i Stockholm) var en svensk anatom og antropolog, søn af Anders Retzius.

Retzius studerede i Uppsala, blev dr. med. 1871 og samme år docent i anatomi ved det Karolinske Institut, fik 1877 et personligt professorat i histologi og blev 1889 ordentlig professor i anatomi, men søgte allerede det følgende år sin afsked og levede siden som privatiserende videnskabsmand.

Allerede som student udgav han faderens samlede antropologiske afhandlinger (Ethnologische Schriften, 1864) og deltog med Hildebrand og von Düben i omfattende arkæologisk-antropologiske undersøgelser, ved hvilke han tilvejebragte en stor del af det rige Materiale, han senere har benyttet i sit monumentale værk om Sveriges forhistoriske kranier (Crania Suecica Antiqua, 1900). 

1873 foretog han i selskab med Lovén og Nordensson en antropologisk undersøgelsesrejse i Finland og Rusland, hvis resultater han har nedlagt i det store arbejde Finska Kranier (1878). Hans sidste store antropologiske Foretagende er en omfattende undersøgelse af det svenske folks antropologi, udgivet i forening med Carl Magnus Fürst under titlen Antropologia Suecica (1902). 

Medens de her nævnte undersøgelser kan betragtes som en fortsættelse af, hvad faderen havde påbegyndt, har Retzius på et ganske andet omraade udført et endnu betydeligere arbejde. Allerede 1869 påbegyndte han i samarbejde med Axel Key en række undersøgelser over nervesystemets og bindevævets anatomi, som indbragte forfatterne Det Franske Akademis Monthyonske Pris. 

Foruden to store folioværker Das Gehörorgan der Wirbelthieren (1881—84) og Das Menschenhirn (1896) udgav Retzius et meget stort antal specialafhandlinger om beslægtede emner i en halv snes foliobind under fællestitlen Biologische Untersuchungen samt en lang række andre afhandlinger i forskellige svenske og udenlandske tidsskrifter. 

Retzius udgav desuden en del populærvidenskabelige skrifter og var 1884—87 hovedredaktør af Aftonbladet, som han kom i forbindelse med ved sit ægteskab medl Lars Hiertas datter. Ved talrige rejser i og uden for Europa har han vedligeholdt og udviklet det livlige videnskabelige samkvem med udlandet, som også den ældre Retzius dyrkede.

Kilder

Eksterne henvisninger 
 

Anatomer fra Sverige
Antropologer fra Sverige
Ansatte ved Karolinska Institutet
Chefredaktører fra Sverige
Personer fra Stockholm
Medlemmer af Videnskabernes Selskab
Medlemmer af Svenska Akademien
Medlemmer af Kungliga Vitterhets Historie och Antikvitets Akademien
Medlemmer af Kungliga Vetenskapsakademien
Salmonsens
Faglitterære forfattere fra Sverige
Svenskere i 1800-tallet
Svenskere i 1900-tallet
Svensksprogede forfattere fra Sverige
Anders Jahan Retzius

Anders Jahan Retzius (født 3. oktober 1742 i Kristianstad, død 6. oktober 1821 i Stockholm) var en svensk naturforsker, far til Anders Retzius. 
Retzius blev 1764 docent i kemi, 1767 tillige i naturalhistorie. 1768—72 opholdt han sig i Stockholm, men udnævntes allerede 1771 til adjunkt i naturalhistorie ved Lunds Universitet og stiftede efter sin tilbagekomst til Lund 1772 Fysiografiska Sällskapet.

1777 udnævntes han til ekstraordinær, 1787 til ordinær professor ved Carolinska Akademien, en stilling, hvorfra han trak sig tilbage 1812. Retzius var en lærd mand, som blandt andet først henvendte opmærksomheden på de vigtige zoologiske fund i Skånes tørvemoser, og han skænkede sine store og meget værdifulde samlinger af stenredskaber og naturalier til Lunds Universitet.

Bibliografi 

Retzius udgav mange arbejder på flere af naturforskningens områder; som de vigtigste kan nævnes:
 Observationes botanicæ (Leipzig 1778—91),
 Floræ Scandinaviæ prodromus (Sthlm 1779, 2. udg., Leipzig 1795),
 Lectiones publicæ de vermibus intestinalibus (Holmiæ 1784),
 Försök till mineralrikets uppställning (Lund 1795, i tysk oversættelse, Leipzig 1798),
 Faunæ Sveciæ a Linné inchoata (Bd 1, Leipzig 1800),
 Försök till en flora oeconomica Sveciæ (1—2, Lund 1806—07).

Kilder

Eksterne henvisninger 

Botanikere fra Sverige
Ansatte ved Lunds Universitet
Medlemmer af Kungliga Vetenskapsakademien
Medlemmer af Videnskabernes Selskab
Personer i oplysningstiden
Salmonsens
Personer fra Kristianstad
Bent Christensen (amatørhistoriker)

Bent Christensen er en dansk amatørhistoriker og forfatter. 
Hans engelske bog om en tysk faldskærmsdivision under 2. Verdenskrig skulle have været udgivet på dansk af Gyldendal i 2009, men efter kritik trak forlaget bogen tilbage.

Civilt arbejder Christensen som controller på Fyn. 
Den 7. oktober 2009 skulle Christensens bog De grønne Djævle. Den tyske 1. faldskærmsdivision under 2. verdenskrig udgives af Gyldendal, men forlaget stillede i første omgang udgivelsen i bero efter en hård kritisk anmeldelse, og den 27. oktober besluttede forlaget at droppe udgivelsen.
Bent Blüdnikow havde den 30. september anmeldt Christensens bog i Berlingske Tidende og kaldt den "farlig og forløjet", idet bogen efter Blüdnikows opfattelse hyldede de tyske soldater og beskrev soldaterne som ofre, uden at bogen indeholdt nogen omtale af de veldokumenterede overgreb, som soldaterne udsatte den græske civilbefolkning for.
Også historikeren Henrik Lundtofte var kritisk.
I en omtale udgivet efter tilbagetrækkelsen skrev Per Pilekjær for Nordjyske.dk at "bogen rummer utallige vanvittige påstande, som afslører forfatterens enten manglende indsigt og overblik eller lyst eller vilje til at fortælle, hvad vi ved."
Til grund for at droppe udgivelsen gav Gyldendal at bogen "forherliger den tyske krigsindsats", at "jægerkorpsets henrettelser på Kreta ikke nævnes" og at "jægerkorpset ikke sættes i sammenhæng med den øvrige tyske krigsmaskine".

Bent Christensen var planlagt til at optræde i en samtale med Adam Holm på BogForum den 14. november. 
Dette indslag i programmet blev aflyst.

Christensens bog er tidligere udgivet på engelsk i to bind af det amerikanske forlag Schiffer Books.
Dette er sket under navnet Ben Christensen.

Sagen om Bent Christensens De grønne Djævle kom som den anden omstridte bogudgivelse om en eliteenhed i efteråret 2009: 
Bogen Jæger – i krig med eliten om de danske jægersoldaters krigsindsats i Afghanistan havde i september skabt røre, og blev udgivet af People's Press mindre end en uge før De grønne Djævle skulle have været udgivet.

Henvisning 

Tjek fødsels- og dødsår
Faglitterære forfattere fra Danmark
Dansksprogede forfattere fra Danmark
Michael Mikkelsen

Michael Mulvad Mikkelsen (født 5. april 1966) er en tidligere dansk atlet.

Mikkelsen var medlem af Skovbakken (-1988) og Sparta Atletik (1988-) og vandt 17 danske mesterskaber i højdespring, deraf ni indendørs og otte udendørs.
Karrierens bedste resultat er de danske rekorder inde og ude på 2,27 m; udendørsrekorden holdt indtil 2019, hvor Janick Klausen nåede over 2,28 m, mens indendørsrekorden fortsat holder pr. 2019 (nu delt med Klausen). I 1990 blev han nummer seks på EM-indendørs på dette resultat og 1991 sprang han igen 2,27 ved Århus Games på Århus Stadion.
Mikkelsen er 1,95 høj.

Internationale mesterskaber 
 1991 VM Højdespring 30 2,20
 1990 EM Højdespring 2,20
 1990 EM-inde Højdespring inde 6 2,27

Danske mesterskaber 
  1997 Højdespring 2,06
  1997 Højdespring inde 2,08
  1996 Højdespring 2,09
  1996 Højdespring inde 2,08
  1995 Højdespring 2,06
  1995 Højdespring inde 2,08
  1994 Højdespring 2,09
  1993 Højdespring 2,06
  1992 Højdespring 2,09
  1992 Højdespring inde 2,07
  1991 Højdespring 2,09
  1991 Højdespring inde 2,10
  1990 Højdespring 2,21
  1990 Højdespring inde 2,19
  1989 Højdespring 2,15
  1988 Højdespring 2,16
  1988 Højdespring inde 2,16
  1987 Højdespring inde 2,09
  1986 Højdespring 2,03
  1985 Højdespring inde 2,10

Danske rekorder

Seniorrekorder 
 Højdespring: 2,27 1. august 1991
 Højdespring inde: 2,27 4. marts 1990

U23-rekorder 
Højdespring 2,22 21. august 1988

Efter karrieren 
Michael Mikkelsen droppede atletikken i 1997, da han fik sin første datter, og han blev gift i 2000.

Referencer

Eksterne henvisninger 
 Mikkelsen Michael Biography
 DAF i tal Michael Mikkelsen 

Atleter fra Skovbakken
Atleter fra Sparta Atletik
Højdespringere fra Danmark
Sofie Pallesen

Sofie Pallesen (født 7. maj 1971) er en dansk skuespillerinde. Hun er lillesøster til skuespillerinden Trine Pallesen, begge døtre af skuespiller Per Pallesen og Kirsten Peuliche.

Filmografi 
 Lillemand (episode "Den gifte kvinde" - 2016)
 Rita - 3 episoder, 2013
 Forbrydelsen - 2007
 De pokkers forældre (2003)
 Nikolaj og Julie - 1 episode (2003)
 Kærlighedens melodi (1993)

Eksterne henvisninger 
 

Skuespillere fra Danmark
Lyngby Fans

Lyngby Fans er Lyngby Boldklubs officielle fanklub. Før Lyngby Fans hed fanklubben Blue Vikings.

Blue Vikings blev stiftet i 1994 af Tim Andresen i samarbejde med klubben. Blue Vikings blev nedlagt i 2016, og skiftede herefter navn til Lyngby Fans.

Eksterne henvisninger 
 www.lyngbyfans.dk

Fodboldfanklubber
Etableret i 1994
Lyngby Boldklub
Attituderelativisme

Attituderelativisme, er den filosofiske retning som anskuer virkeligheden som en serie af overlappende spil. Hos AR anskuer man altså alle aspekter af livet, det være sig job, økonomi, kærlighed, fritid osv. som små spil, der i langt de fleste tilfælde er mere eller mindre indeholdende sig selv. Attituderelativistens opgave er så at afkode disse spil, deres roller, regler og rammer og så forsøge at mestre dem, bøje dem eller sprænge dem. Attituderelativismen er primært en dansk, filosofisk retning med Hans-Jørgen Nielsen som den primære kilde.

Se også 
Fodboldenglen, af Hans Jørgen Nielsen

Filosofi
Socialvidenskabelige begreber
Nationalkonventet

Nationalkonventet var Frankrigs herskende lovgivende folkeforsamling i perioden under den Franske Revolution. Nationalkonventet fungerede fra den 21. september 1792 til 26. oktober 1795, hvor det blev afløst af Direktoriet. Nationalkonventet betegnede den officielle begyndelse på den Første franske republik. Mange af medlemmerne af Nationalkonventet var opdelt i forskellige partier, jakobinerne, girondinerne og Montagnarderne. 

Montagnarderne (afledt af "la montagne", bjerget) var opkaldt efter deres siddepladser øverst på de bagerste rækker i salen, ligeledes den store gruppe "sletten", som sad i midten og udgjorde flertallet. Disse sidste var som oftest moderate, men blev igennem hele perioden kuet af de mere radikale elementer.

Nationalkonventet ledte retssagen mod Ludvig 16. af Frankrig (Louis XVI) og afsagde dødsdommen over den tidligere franske konge.

Konventets formænd 

Præsidenterne for Nationalkonventet sad kun få uger ad gangen.

 18. oktober–1. november 1792: Marguerite-Élie Guadet var et af de første medlemmer af Girondinerne.
 15.–29. november 1792: Henri Grégoire var abbed.
 10.– 24. januar 1793: Pierre-Victurnien Vergniaud var et af de første medlemmer af Girondinerne.
 24. januar 1793 – 7. februar 1793: Jean-Paul Rabaut, de Rabaut Saint-Étienne udgav La Feuille villageoise ("Landsbybladet") sammen med Philippe-Antoine Grouvelle (ambassadør i Danmark-Norge i 1793 – 1799).  
 7.– 21 marts 1793: Armand Gensonné var et af de første medlemmer af Girondinerne.
 16.–30. maj 1793: Maximin Isnard var girondiner fra Marseille.
 25. juli – 8. august 1793: Georges-Jacques Danton (1759–1794) var længe toneangivende under revolutionen, blev henrettet 5. april 1794.
 22. august – 5. september 1793: Maximilien Robespierre (1758–1794) var leder af Frankrig under Terrorregimet, blev henrettet den 28. juli 1794.
 21. november–6. december 1793: Gilbert Romme var medlem af La Montagne (Bjerget), dødsdømt i maj–juni 1795, begik selvmord.
 5.–20. januar 1794: Jacques-Louis David (1748–1825), kunstmaler, dødsdømt, men reddet af amnestien 26. oktober 1795.
 5.–20. maj 1794: Lazare Carnot (1753–1823). 
 4.–19. juni 1794: Maximilien Robespierre (2. gang).
 4.–19. februar 1795: Paul Jean Barras (1755–1829) var leder af Direktoriet og dermed den franske regering i 1795–l799.
 20. april – 5. maj 1795: Emmanuel-Joseph Sieyès (1748–1836) var abbed og én af hovedmændene bag bodhuseden under revolutionen i 1789, medlem af Konsulatet, landsforvist 1815–1830. 
 

Parlamenter
Frankrigs historie
Daredevil (film)

Daredevil er en amerikansk superheltefilm fra 2003 instrueret og skrevet af Mark Steven Johnson og baseret på Marveltegneserien af samme navn. Filmen har Ben Affleck i hovedrolle som Daredevil (Dæmonen). Desuden spiller bl.a. Jennifer Garner og Colin Farrell med. Daredevil blev efterfulgt af spin-offfilmen Elektra og vil muligvis senere blive efterfulgt af flere film om Daredevil.

Medvirkende 
 Ben Affleck som Matt Murdock / Daredevil
 Jennifer Garner som Elektra Natchios
 Colin Farrell som Bullseye
 Michael Clarke Duncan som Wilson Fisk / Kingpin
 Jon Favreau som Foggy Nelson
 Joe Pantoliano
 David Keith
 Scott Terra
 Leland Orser
 Erick Avari
 Ellen Pompeo
 Derrick O'Connor

Ekstern henvisning 
 

Actionfilm fra USA
Amerikanske film fra 2003
Superheltefilm
Volkswagen Golf I

Volkswagen Golf er en personbil fra Volkswagen. Første generation blev produceret i Tyskland fra 1974 til 1983. Cabriolet modellen fortsatte dog helt indtil 1993.

Den fandtes med benzinmotorer fra 1,1 til 1,8 liter med effekter fra 50 til 112 hk samt med dieselmotorer på 1,5 og 1,6 liter med effekter på 50, 54 og 69 hk. 

Frem til august 2009 blev Volkswagen Golf I stadig produceret i Sydafrika, hvor den blev solgt under navnet Volkswagen Citi Golf.

1
Små mellemklassebiler
Biler introduceret i 1974
Biler fra 1970'erne
Biler fra 1980'erne
Biler fra 1990'erne
Biler fra 2000'erne
Forhjulstrukne biler
Årets Bil i Danmark
Elektra (film fra 2005)

Elektra er en amerikansk actionfilm fra 2005 instrueret af Rob Bowman og er baseret på Daredevil-figuren Elektra. Filmen har Jennifer Garner i hovedrollen som Elektra, en rolle hun også spillede i filmen Daredevil, som Elektra-filmen er en efterfølger til. Desuden medvirker Goran Višnjić, Kirsten Prout og Terence Stamp.

Medvirkende 
 Jennifer Garner
 Terence Stamp
 Goran Višnjić
 Kirsten Prout
 Will Yun Lee
 Cary-Hiroyuki Tagawa
 Colin Cunningham
 Hiro Kanagawa
 Natassia Malthe
 Bob Sapp
 Chris Ackerman
 Edison T. Ribeiro
 Jana Mitsoula
 Kurt Max Runte
 Jason Isaacs
 Ben Affleck

Ekstern henvisning 
 

Actionfilm fra USA
Amerikanske film fra 2005
Superheltefilm